|  |
| --- |
| Kurzus kódja: BBN-FIL-240, BMA-FILD-240, BBN-FIL-402, BMA-FILD-402, BBN-ETI- 372.001 |
| Kurzus megnevezése (magyarul és angolul): Ismerd meg önmagad. Önismeret az Antik etikában Szókratésztól Szt. Ágostonig. Know Thyself! Self-knowledge in Ancient Ethics from Socrates to Augustine. |
| Kurzus oktatója: Kovács Dániel Attila doktorjelölt  |

|  |
| --- |
| Kurzus elõfeltétele(i): -- |
| A jegyszerzés módja(i), követelmények, értékelés: A jegyszerzés előfeltétele az egyes alkalmakhoz tartozó kötelező irodalomról írt 150-300 szavas összefoglalók és alkalmanként 3 db kérdés feltöltése a Canvas felületre legkésőbb az adott óra kezdete előtt 24 órával, a 12-ből legalább 9 alkalommal (pótlás egyeztetés alapján lehetséges). Az órai jelenlét kötelező, legfeljebb 3 hiányzás megengedett. A jegyet az aktív órai részvétel (30%) és a szemináriumi dolgozat (70%) együttesen határozza meg. A szemináriumi dolgozatban (2000-3000 szó) legalább két idegennyelvű szakirodalmi tétel felhasználása szükséges.  |

|  |
| --- |
| Kurzus leírása, tematikája:Az önismeret központi eleme az antik etikai gondolkodásnak, amely számos változatban jelenik meg a különböző szerzők és iskolák elméleteiben. Az önismeret tárgya már önmagában is kérdéses: mi az, amit meg kell ismernünk vagy egyáltalán meg tudunk ismerni önmagunkban, önmagunkkal kapcsolatban? Míg a védőbeszéd Szókratésze a saját tudásunk és tudatlanságunk megismerésére buzdít, addig Platón középső dialógusaiban a hangsúly a lélek szerkezetének és metafizikai státuszának megismerésére tevődik át. Az önismeret megszerzésének módjában szintén sokszínűség jellemzi az antik hagyományt. A szókratikus dialógusokban vagy Arisztotelésznél az önismeret társas vállalkozásként is megjelenik, melyre beszélgetőtársaink, illetve barátaink révén tehetünk szert. A késő antik elméletekben ezzel szemben a hangsúly egyre inkább a magányos (vagy legalábbis nem lényegileg társas) filozófiai reflexió szerepe felé tolódik. Epiktétosznál és Plótinosznál felmerül az a kérdés is, hogy mi az bennünk, mi az a részünk, ami olyan, hogy képes megismerni önmagát. Szt. Ágoston keresztény platonizmusában, Plótinoszt követve, az önismeret kérdésköre szorosan összefonódik Isten megismerésének problematikájával  |

|  |
| --- |
| Kurzushoz tartozó kötelező irodalom:**Platón****1.** *Szókratész védőbeszéde.* – Platón. *Eutüphrón, Szókratész Védőbeszéde, Kritón.* (ford. Gelentzey–Miháltz Alirán (Kritón) és Mogyoródi Emese (Eutüphrón, Szókratész Védőbeszéde)) Atlantisz Kiadó, 2005. 55-112.**2.** *Kharmidész.* – Platón. *Kharmidész, Euthüdémosz.* (Papp János ford. átdolgozta Horváth Judit) Atlantisz Kiadó 2006. 13-52.**3.** Állam IV; IX 588B-E; X 611A-612A. Platón. *Állam.* **(**ford. Steiger Kornél) Atlantisz Kiadó 2008. 213-254; 475-6; 509-10.**Arisztotelész****4.** *Nikomakhosz Etika I; X.6-9.* – Arisztotelész. *Nikomakhoszi Etika*. (ford. Simon Attila) Atlantisz Kiadó 2023; **5.** Nikomakhoszi Etika IX.4-12; Eudémoszi Etika VII.4-12. — Arisztotelész. *Nikomakhoszi Etika*. (ford. Simon Attila) Atlantisz Kiadó 2023; Arisztotelész. Eudémoszi etika. Nagy etika. (ford. Steiger Kornél) Gondolat, Budapest, 1975. 100-126.**Hellénisztikus iskolák: Sztoicizmus és epikureizmus****6.** Az sztoikus oikeiószisz elmélete. – Long A. A. – Sedley, D. *A hellenisztikus filozófusok.* (ford. Bene László) Akadémiai Kiadó, Budapest 2014. 57. fejezet.**7**. Epikurosz. – Sedley, D. *A hellenisztikus filozófusok.* (ford. Bene László) Akadémiai Kiadó, Budapest 2014. 13. és 21. fejezetek.**Császárkori sztoicizmus****8.** Epiktétosz. Beszélgetések I.1; I.15; I.20; II.10; II.18; III.3; IV.10. – Epiktétosz. *Összes művei.* (ford. Steiger Kornél). Gondolat 2014.**Újplatonizmus****9.** Plótinosz. *Enn. V.1. A három eredendő valóságról.* In Plótinosz, *Az Egyről, a szellemről és a lélekről. Válogatott írások.* (ford. Horváth Judit – Perczel István) Európa, 1986.**10.** Plótinosz. *Enn. V.3. A megismerő valóságokról.* In Plótinosz, *Az Egyről, a szellemről és a lélekről. Válogatott írások.* (ford. Horváth Judit – Perczel István) Európa, 1986.**Keresztény Platonizmus****11.** Szt. Ágoston. Vallomások X. – Aurelius Augustinus. *Vallomások.* (ford. Városi István). Gondolat 1982.**12.** Szt. Ágoston. A szentháromságról X. – Aurelius Augustinus. *A szentháromságról.* (ford. Gál Ferenc). Szent István Társulat 1985. |

|  |
| --- |
| Kurzushoz tartozó ajánlott irodalom:Renz, Ursula (ed.), Self-Knowledge: A History. Oxford University Press, New York, 2017.További kötelező irodalmat egyéni igény szerint ajánlok.  |